בוריס קוסטודייב

**בוריס מיכאילוביץ' קוסטודייב** (ברוסית: **Бори́с Миха́йлович Кусто́диев**; ) היה צייר ומעצב תפאורות רוסי.

## קורות חיים
### ילדותו
בוריס קוסטודייב נולד באסטרחן. אביו היה פרופסור לפילוסופיה, היסטוריה של הספרות ולוגיקה. אביו נפטר בצעירותו, ואימו נאלצה לדאוג לפרנסת המשפחה. המשפחה שכרה אגף קטן בביתו של סוחר עשיר. המגורים בבית זה השפיעו על השקפת עולמו של קוסטודייב, ועל ציוריו במשך השנים.

### לימודי אמנות
בין השנים 1893–1896 למד קוסטודייב בסמינר התאולוגי שבאסטרחן. במקביל החל ללמוד אמנות תחת פאבל ולאסוב, תלמידו של וסילי פרוב.

בין השנים 1896–1906 למד ציור תחת איליה רפין באקדמיה הקיסרית לאמנויות שבסנקט פטרבורג. במקביל למד פיסול תחת דמיטרי סטלצקי ורישום תחת ואסילי מייט.

קוסטודייב הציג את התערוכה הראשונה של יצירותיו בשנת 1896.

בעקבות תערוכה זו כתב רפין:

לאחר שרפין הוזמן לצייר את "יובל המאה למועצת המדינה הרוסית", הוא הזמין את קוסטודייב לסייע לו בציור היצירה רחבת הממדים. רפין וקוסטודייב הכינו סקיצות רבות עבור היצירה, וקוסטודייב צייר את חלקה הימני של היצירה.

בתקופה זו צייר קוסטודייב סדרת דיוקנאות של חבריו ללימודים. סדרה זו כללה את הדיוקנאות של איוואן ביליבין (1901, המוזיאון הרוסי), מולדובצב (1901, מוזיאון קראסנודאר לאמנות) ומייט (1902, המוזיאון הרוסי).

בשנת 1903 נשא קוסטודייב לאישה את יוליה פרושינסקאיה (1880–1942).

בעקבות מלגה שקיבל מהאקדמיה הקיסרית, נסע קוסטודייב לצרפת ולספרד בשנת 1904, ולמד בסטודיו של רנה מנארד בפריז.

קוסטודייב נסע לאיטליה בשנת 1907 ולאוסטריה וגרמניה ב-1909. בשנה זו שב וביקר בצרפת ובאיטליה. במהלך מסעות אלה צייר דיוקנאות רבים וציורי נוף.

### השפעת מהפכת 1905
200px|ממוזער|שמאל|צילום הצייר מ-1903
למהפכת 1905, אשר על אף כישלונה זעזעה את התרבות הרוסית, הייתה השפעה רבה על יצירותיו של קוסטודייב. קוסטודייב תרם בתקופה זו יצירות למגזין הסאטירי "זופל" ו"אדסקאיה פוצ'טה" (דואר השטן), וכן פגש את חברי קבוצת "מיר איסקוסטבה" (עולם האמנות), והצטרף אליהם לבסוף בשנת 1910.

בשנת 1905 החל קוסטודייב לאייר ספרים, ובין היתר אייר את ספריו של ניקולאי גוגול: "נשמות המתים", "המרכבה", "המעיל" ואת ספרו של מיכאיל לרמונטוב "הצאר איוואן ואסילייביץ', האופרצ'ניק הצעיר והסוחר האמית קלאשניקוב", ואת ספריו של לב טולסטוי: "כיצד השטן גנב את לחמו של האיכר" ו"הנר".

בשנת 1909 התקבל קוסטודייב לאקדמיה הקיסרית לאמנויות.

קוסטודייב סבל באותה עת משחפת שפגעה בחוט השדרה שלו. בעצת רופאיו, נסע קוסטודייב לשווייץ לקבלת טיפול רפואי, ושהה שם בקליניקה פרטית, אולם המחלה לבסוף הביאה לשיתוקו בשנת 1916. בתקופת שהותו בשווייץ המשיך קוסטודייב לצייר יצירות המתארות את נופי רוסיה ואנשיה, אליהם התגעגע. בין היצירות ניתן למנות את "יום שלישי של מסלניצה" (1916) ואת "פונטאנקה" (1916) אשר צייר בהתבסס על זכרונותיו.

בשנת 1918 צייר את היצירה "אשת הסוחר" שהייתה לידועה שביצירותיו.
שמאל|ממוזער|250px|"אשת הסוחר", (1918).

מהפכת אוקטובר, בשנת 1917, היוותה השראה רבה לקוסטודייב, אשר שילב בציוריו את רוח המהפכה. בתקופה זו אייר את כתבי העת "שדה החיטה האדום" ו"פנורמה אדומה" וציוריו זכו להצלחה רבה.

### עיצוב תפאורות
במקביל לציור פעל קוסטודייב בתחום עיצוב התפאורות. עבודותיו הראשונות בתחום זה נעשו בשנת 1911 עת עיצב את הבמה עבור "הלב הנוקשה" של אלכסנדר אוסטרובסקי. הצלחת עיצוב זה הביאה להזמנות רבות, וב-1913 הוזמן לעצב תפאורות ותלבושות עבור תיאטרון האמנות של מוסקבה, ובעיקר עבור מחזותיו של אוסטרובסקי.

### שלהי חייו
בשנת 1923 הצטרף קוסטודייב לאיגוד האמנים של רוסיה המהפכנית, והמשיך לצייר וליצור תחריטים בנושאים שונים, וכן תפאורות לתיאטרון עד מותו ב-28 במאי 1927 בלנינגרד כתוצאה ממחלת השחפת.

## גלריה

תמונה:Kustodiev pushkina.jpg|דיוקנה של אליזבת גריגורייבנה פשקינה (ראשית המאה ה-20).
תמונה:Kustodiyev Mate.JPG|דיוקן ואסילי מייט (1902).
תמונה:Kustodiev Portrait Of Wife.jpg|דיוקן רעייתו של האמן, יוליה (1903).
תמונה:Kustodiev irina.jpg|דיוקן בתו של האמן, אירנה (1906).
תמונה:Kustodiev promenade Volga.jpg|טיילת על גדת נהר הוולגה (1909).
תמונה:Kustodiyev fair.JPG|יריד (1910).
תמונה:Paskhakustodiev.jpg|ברכות לחג הפסחא (1912).
תמונה:Kustodiev Renee Notgaft.jpg|דיוקן רני נוטגאפט (1914).
תמונה:Tsar nikolai.jpg|הצאר ניקולאי השני (1915)
תמונה:Kustodiyev maslenitsa.JPG|מאסלניצה (1916).
Image:Mir iskusstva group by B.Kustodiev (1916-20, Russian museum).jpg|חברי תנועת מיר איסקוסטווה (1916–1920).
תמונה:Kustodiev razin.jpg|סטפאן ראזין (1918).
Image:KustodievB Provinc.jpg|ארץ (1919)
תמונה:Kustodiev GoluboyDomik.jpg|הבית הכחול (1920)
תמונה:Kustodiyev bolshevik.JPG|בולשביק (1920).
תמונה:Isaak Brodsky by Kustodiev.jpg|איסאק ברודסקי (1920).
תמונה:Kustodiyev Shalyapin.JPG|פיודור שאליאפין (1921).
תמונה:KustodiyevSemenov Kapitsa.JPG|פיוטר קפיצה וניקולאי סמיונוב (1921).
תמונה:Kustodiev Zamyatin.jpg|יבגני זמיאטין (1923).
תמונה:Kustodiev Voloshin.jpg|מקסימיליאן וולושין (1924).
תמונה:Kustodiev russian venus.jpg|ונוס הרוסית (1926).


## קישורים חיצוניים

*  קורות חיים 
* קורות חיים 
* 
* 

## הערות שוליים

קטגוריה:ציירים רוסים
קטגוריה:רוסים שנפטרו משחפת
קטגוריה:אישים שהונצחו על בולי ברית המועצות
קטגוריה:רוסים שנולדו ב-1878
קטגוריה:נפטרים ב-1927